***Hustadvika Kommune***

***Retningslinjer for prioritering av søknader om tilskudd til spesielle miljøtiltak i jordbruket 2021-2024***

**1. Bakgrunn**

Over jordbruksavtalen er det avsatt egne investeringsmidler til særskilte tiltak i landbrukets kulturlandskap. Midlene blir fordelt fylkesvis og hver kommune får tildelt ei ramme av statsforvalteren med bakgrunn av størrelse av landbrukskommunen og innmeldte behov. Formålet med tilskudd til spesielle miljøtiltak i jordbruket er å fremme natur- og kulturminneverdiene i jordbrukets kulturlandskap og redusere forurensningen fra jordbruket, utover det som kan forventes gjennom vanlig jordbruksdrift. Det er først og fremst tiltak som innebærer en ekstra innsats utover dette, og som er forbundet med særlige kostnader som er berettiget tilskudd. I samarbeid med faglaga, statsforvalteren skal kommunen lage ei lokal målsetting for hvilket tiltak som skal prioriteres. Planene skal gå over 4 år, og skal bygge på regionalt miljøprogram og forskrift for tilskudd til spesielle miljøtiltak i jordbruket av 4 februar 2004.

**2. Hvem kan søke**

Hustadvika kommune vil prioritere søkere som fyller kriteria for å motta støtte etter den generelle forskrifta om produksjons- og avløsertilskudd i jordbruket. Eier av landbrukseiendommen kan òg være aktuell dersom arealene er leid bort og blir drevet av et foretak som er tilskudds berettiget. Dersom søkeren ikke eier landbrukseiendommen som tiltaket skal gjennomføres på, må søker ha skriftlig samtykke fra eier til å gjennomføre arbeidet. Organisasjonsnummeret skal stå på søknadsskjemaet. Dette kravet gjelder òg for lag og andre organisasjoner. Det gis ikke tilskudd til landbrukseiendommer som eies av stat, statsforvalter eller kommune.

**3. Kort om de ulike tiltakstypene**

3.1 Tilretteleggingsprosjekt

For å få til en mer helhetlig og samordnet miljøinnsats, og for å bidra til prosesser som sikrer bredest mulig involvering og forankring i arbeidet med spesielle miljøtiltak, kan det gis tilskudd til planleggings- og tilretteleggingsprosjekter.

Formålet med slike prosjekter er å legge forholdene til rette for større helhetlige miljøprosjekter over større områder, for eksempel knyttet til et vassdrag eller ei grend.

3.2 Kulturlandskap

Det kan gis tilskudd til kulturlandskapstiltak som gjennom istandsetting, skjøtsel, og vedlikehold ivaretar natur- og kulturminneverdier i jordbrukets kulturlandskap.

Tilskuddet skal bidra til:

\*Ta vare på og utvikle jordbrukets kulturlandskap   
\*Ta vare på variasjonen i jordbrukets verdifulle kulturlandskap   
\*Ta vare på og skjøtte biologisk verdifulle arealer i jordbruket   
\*Bedre status for truede arter i jordbruket   
\*Øke bruk og vern av jordbrukets genetiske ressurser   
\*Å bedre tilstanden til kulturminner og kulturmiljøer i jordbruket   
\*Bedre allmenhetens tilgang til jordbrukslandskapet

Det kan for eksempel gis tilskudd til:

\*Rydding og skjøtsel av kulturlandskap som står i fare for eller er gjengrodd.   
\*Bedre levemiljøet for sårbare arter i kulturlandskapet, i vegetasjonssoner, damanlegg, bekkefar, våtmarksområder med mer.  
\*Rydding rundt, og restaurering av kulturminner og verneverdige bygninger for å gjøre de mer synlige for allmenheten.  
\*Legge til rette for allmenn ferdsel gjennom kulturlandskapet, for eksempel ved etablering av stier.

3.3 Forurensingstiltak:

Det kan innvilges tilskudd til gjennomføring av tiltak som bidrar til å redusere forurensing, eller risiko for forurensing, fra jordbruket. Dette kan omfatte tiltak som reduserer erosjon og tap av jord, næringsstoffer og plantevernmidler. Det kan også omfatte tiltak for å redusere forurensende utslipp til luft.

Det kan for eksempel gis tilskudd til:

\*Åpne gjengrodde bytekanaler  
\*Utbedring og supplering av hydrotekniske anlegg  
\*Fangdammer  
\* Gjenåpning av bekkelukkinger  
\* Avskjæringsgrøfter med mer.

Hensikten med slike tiltak er å redusere risikoen for erosjon og avrenning av næringsstoffer. Behov for utbedring av hydrotekniske anlegg kan skyldes både skader på anlegget og underdimensjonering pga. klimaendringer mv.

Tiltak kan gjennomføres på jordbruksarealer og/eller i vannløp. Vanlig grøfting/drenering av jordbruksareal faller utenfor forskriftens formål. Dreningstiltak kan vurderes innenfor ordningen «Drenering av jordbruksjord»

Ved prioritering av tiltak må det tas hensyn til behov for tiltak og forventet effekt.

**4 Utfordringer i Hustadvika kommune**

Den nye kommunen har store naturforskjeller fra flatlandet i ytre til bratt terreng i indre. Det hardføre landskapet i ytre med flere områder som er klassifisert med verdifull kystlynghei, og utfordringer med våte jorder. Ulike behov i ulike deler av kommunen skaper utfordringer når det skal lages prioriteringer til SMIL – ordningen.

Felles for kommunen er utfordringen med i gjengroing. Når brukene blir større og drives mer intensivt blir de lettdreven største flatene prioritert. Små ukurante teiger blir derfor nedprioritert. Det er flere små teiger i denne kommunen som ikke er høstet. Disse arealene står nå i fare for å gro igjen og det er viktig å sette i gang tiltak for å motvirke denne utviklinga.

Åpne opp igjengrodde bytekanaler der overflatevannet ikke har utløp er viktig for å bedre jordkvaliteten og hindre avrenning. Fokuset på miljø og klima øker hvert år både nasjonalt og internasjonalt. Det stilles stadig nye høye krav til å redusere klimaavtrykk i landbruket. Hydrotekniske anlegg som fangdammer og opprensking av bytekanaler er blant aktuelle forurensingstiltak i Hustadvika kommune.

**5 Prioriteringer mellom tiltaksgruppene**

\*Forurensingstiltak   
\*Planleggings og tilretteleggingstiltak  
\*Kulturlandskapstiltak

**6 Overordnet prioriteringer**

* *I Hustadvika kommune vil vi prioritere fangdam/slambasseng og hydrotekniske anlegg. Fellesanlegg vil bli prioritert framfor enkeltanlegg.*
* *Områder med biologisk stor verdi sammen med fellestiltak være prioritert.*
* *Det kan gis tilskudd til verneverdige bygninger, men kun prioritet hvis det er innkommet få søknader i søknadsåret.*

Tiltak som omhandler kulturmiljø og kulturminner i skog og utmark faller utenfor denne ordninga med mindre det dreier seg om kulturminner knytt til jordbruksdrift.

Tiltak som er i strid med aktuelle lover og planvedtak vil ikke bli løyvd tilskudd til.

Det kan bli gitt tilskudd til tiltak på landbrukseiendommer i områder som er verna etter naturvernloven og/eller kulturminneloven når verneforskriftene forutsett skjøtsel ved aktivt landbruk eller ikke er til hinder for vanlig landbruksdrift.

For områder og objekt som er verna etter kulturminnelova, forutsett en at tiltak blir planlagt og godkjent i samråd med regional kulturminneforvaltning. For områder som er verna etter naturvernlova, forutsett en at tiltak blir planlagt og godkjent i samråd med statsforvalteren sin miljøvernavdeling. Tilsvarende gjelder i områder der det er forslag på vern eller der det er sett i gang arbeid med vern etter kulturminnelova eller naturvernlova.

Krav om kart vedlagt i søknaden. Søker må gjøre seg kjent med hvilke miljøverdier som finnes på eiendommen og legge ved kart som viser hvor tiltaket skal gjennomføres. Vi anbefaler at søker benytter Gårdskart på nett og merker av hvor tiltaket skal gjennomføres.

Kostnader til planlegging kan gå inn i kostnadsoverslaget. Slike kostnader må dokumenteres.

**7 Søknadssatser**

Satsene er veiledende. Kommer det inn mange søknader kan det vurderes å sette satsene lavere. Ved spesielle prosjekter kan kommunen vurdere å øke satsene opp mot den maksimale i forskriften.

* Tilskudd til planlegging og tilretteleggingsprosjekter kan gis opp til 70 %
* Forurensingstiltak kan gis opp til 70 %
* Kulturlandskapstiltak kan gis opp til 50 %  
   -

Tilskudd til gjerding kan gis på gammel kulturmark, som tidligere har vært i drift, men som nå er gjengrodd, eller i fare for å gro helt igjen, på grunn av arealet ikke egner seg til høsting maskinelt. For tiltak på gammel kulturmark må det ligge ved kart som viser at det har vært slåtte/beitemark (for eksempel ØK- kart). Tilskudd til gjerding settes maks til 30 % av godkjente kostnadsoverslag til gjerding.

Tilskudd til kjøp av elektronisk gjerdesystem kan gis dersom det har det samme forutsetninger som ovenfor. Altså gammel kulturmark. Kommunen gir ikke mer enn 30% av det godkjente kostnadsoverslaget.

Nofence  
Det gis kun tilskudd til innkjøp av klaver. Samt at det vil bli satt vilkår til foretaket om at klavene skal brukes til å beite det omsøkte området i minst 3 år. Samt at det ikke er lov til å selge klavene videre før beite perioden er over.

**8. Søknad og søknadsfrist**

Det skal brukes søknadsskjema utarbeidet av landbruksdirektoratet. [Her.](https://www.landbruksdirektoratet.no/nb/jordbruk/ordninger-for-jordbruk/tilskudd-til-spesielle-miljotiltak-i-jordbruket-smil.) Samt mer nyttig informasjon om ordningen.

*Søknadsfristen settes til 1. mai. Etter denne fristen vil søknader bli prioritert etter hvor mye midler som er igjen.*

Nedenfor vises opplysninger det kan være aktuelt å legge ved søknaden:

-kart som viser hvor tiltaket skal gjennomføres.   
-fotografier/tegninger, som viser arealer, bygninger, bygningsmiljøer og/eller objekter som det søkes tilskudd til, før tiltaket settes i gang.   
-for bygninger - kostnadsoverslag fra bygningskyndig, beskrivelse av bygning og eventuell bygningsskade, nåværende og framtidig bruk, samt eventuell omtale av verneverdi.  
-for hydrotekniske tiltak- kostnadsoverslag fra entreprenør og beskrivelse av dagens tilstand, informasjon om tidligere arbeid.  
-skriftlig godkjenning/avtale fra landbrukseiendommens eier dersom det er en annen enn søker skriftlig avtale om gjennomføring av fellestiltak.   
-skriftlig godkjenning fra berørte naboer før igangsetting av tiltak

NB. Det kan settes vilkår for innvilgning av tilskudd til det enkelte prosjektet og tiltak.

Litt veiledende satser for eget arbeid/utstyr:  
-person i arbeid: 300kr/timen  
-Utstyr som motorsag og ryddesag: 350 kr/timen  
-Person med traktor/ATV: 600 kr/timen  
Person + gravemaskin: 800 kr/timen

**10. Utbetaling**

Det kan utbetales inntil 75 prosent av tilskuddet etter hvert som tiltakshaver har dokumentert utgifter til godkjente tiltak. Utbetaling av tilskudd skjer etter anmodning til kommunen. Minst 25 % av tilskuddet holdes tilbake inntil tiltaket er fullført, nødvendig dokumentasjon og sluttrapporteringen er godkjent jf. rundskrivets kapittel 6

Sluttrapporteringen bør som et minimum inneholde:

- beskrivelse av resultatet av tiltaket og hvordan det er gjennomført, samt beskrivelse av eventuelle avvik fra det som ble opplyst i søknad og krav i vedtaksbrev

- regnskap for tiltaket, inkludert inntekter og utgifter. Opplysninger om medfinansiering fra andre kilder skal oppgis. Regnskapet skal føres slik at det kan sammenlignes med det kostnadsoverslaget og finansieringsplanen som lå til grunn for søknaden.